
(4 
रागचाद्रकासार 
यह ग्रंथ बंबई में पं० विष्णुशमाने आरयभूषण यंत्रालय में 
अनंत विनायक पटवर्घनने छपवाकर प्रसिद्ध किया है। 


दूसरी आवृत्ती 
शके १८४१ सन १९१९ 


(स्व अधिकार स्वाधीन है।) 

॥ श्री ॥ 
रागचंद्रिकासार 


श्रीगणेश गुरु रामपद वंदन कर सुविचार ॥ 
भाखा कर कहिहों सुगम रागचंद्रिकासार ॥ १ ॥ 
भेरव कोमल रिमध सुर तीख गंधार निखाद ॥ 
घेवत वादी सुर कद्यो तासुं रिखब संबाद ॥ २॥ भेरव ॥ 
याही भैरव रागमें सुर निखाद जब नाहि ॥ 
वक्र होय गंधार सुर कहत बंगाला ताहि ॥ ३ ॥ बंगाल ॥ 
भेरवकेही मेलमें तीखो घेवत पेखि ॥ 
मस वादीसंवादितें आनंदभेरव लेखि ॥ ४ ॥ आनंदभैरव ॥ 
भेरवके अवरोहिमें कोमल गनि सुर होइ ।। 
वादीघ रिसंवादितें शिवभेरव ऐसोइ ॥ ५ ॥ शिवभेरव ॥ 
जबही भैरव रागको ललत अंगसें गाय ॥ 
सम संवादीवादितें सो प्रभात कहि जाय ॥ ६ ॥ प्रभात ॥ 
भेरवसी है रामकली बरजे मनि आरोहि ॥ 
ओडव संपूरन कही संपूरन अवरोहि ॥ ७ ॥ रामकली ॥ 
गनि सुर बरजे गुनकली रिमघ कोमलही मान ॥ 
वादी घेवत है रिखब संवादी सुर जान ॥ ८ ॥ गुनकली ॥ 
भेरव पूरब अंगमें काफी उत्तर भाग ॥ 
अति विचित्र हेरूपसें होत अहीरी राग ॥ ९ ॥ अहीरी ॥ 
भैरव मेल॒हि जोगिया नित गंधार बरजे हि ॥ 
वादीम ससंवादिंहे आरोहत नि तजेहि ॥ १० ॥ जोगिया ॥ 
भैरवके संस्थानमें सोराष्ट्रीको गान ॥ 
है घेवत सोहत अति वादी मध्यम जान ॥ ११ ॥ सोराष्ट्र ॥ 
कोमल रिखबरु धेवतहि सुर मनि बिना उदास ॥ 
वादीध रिसंवादि है ओडव राग बिभास ॥ १२ ॥ बिभास ॥ 

मूदु मध्यम तीवर सबही सुर सोहत जेहि मांहि ॥ 
घग वादी संवादि है कहत बिलावल ताहि ॥ १३ ॥ बिलावल ॥ 
शुक्लबिलावल कहत है सम संवादी वाद ॥ 
ठाट बिलावल में जबे उतरत दोउ निखाद ॥ १४ ॥ शुक्नबिलावल ॥ 
चढत तीखमध्यम लगे ठाट बिलावलको हि ॥ 
पस संवादिवादितें यमनबिलावल होहि ॥ १५ ॥ यमनबिलावल ॥ 
चढत बिलावल रागमें गावत नटकी तान ॥ 
सम संवादीवादितें नट्टबिलावल जान ॥ १६ ॥ नटबिलावल ॥ 
जबहि बिलावल मेलमें उतरत धग नहि लाग ॥ 
सप वादीसंवादितें कहत देवगिरि राग ॥ १७ ॥ देवगिरी ॥ 
मूदु मध्यम सब तीख सुर मध्यमसें न चढेया ॥ 
कहुँ निखाद कोमल लगत घगसंवाद अल्हेया ॥ १८ ॥ अल्हेया ॥ 
सकल बिलावलकेहि सुर घेवत वादि कहाइ ॥ 
संवादी गंधार रहे सर्पदों हो जाइ ॥ १९ ॥ सर्पदों ॥ 
ठाट बिलावल में जबे मनिको दिये निकार ॥ 
घग वादीसंवादितें ओडव देसीकार ॥ २० ॥ देसीकार ॥ 
राग बिलावल में जबे खंमाजहि मिलि जाय ॥ 
घग वादीसंवादितें लच्छासाग कहाय ॥ २१ ॥ लच्छासाग ॥ 
राग बिलावल में जबे जयजयवंती होय ॥ 
रिप संवादीवादितें ककुभ निखादे दोय ॥ २२ ॥ ककुभ ॥ 
मध्यम मृदुतीवर सबे वक्र सजत अवरोहि ॥ 
सम वादीसंवादितें मांड राग सुकहोहि ॥ २३ ॥ मांड ॥ 
सब कोमल सुर भेरवी संपूरन सुर होइ ॥ 
सम वादीसंवादि है सब जा चाहे कोइ ॥ २४ ॥ भैरवी ॥ 
कोमल सब तीवर रिखब वादी मध्यम होइ ॥ 
संवादी खरजहि जहां सिधभेरवी सोइ ॥ २५ ॥ सिधभैरवी ॥ 
जब भेरविके मेलसें सुर मनि दिये निकाल ॥ 
घग वादीसंवादितें कहत राग भूपाल ॥ २६ ॥ भूपाल ॥ 
सब कोमल चढत न गनी उतरत नीको त्याग ॥ 
सम संवादीवादितें कहियत सामंत राग ॥ २७ ॥ सामंत ॥ 

तीखे मनि कोमल रिगध वादी घेवत साज ॥ 
संवादी गंधार है टोडी राग बिराज ॥ २८ ॥ टोडी ॥ 
आरोही अवरोहिमें पंचम सुरको छोडि ॥ 
घरि वादीसंवादितें कहत गूजरी टोडि ॥ २९ ॥ गूजरी ॥ 
दोऊ गनिसुरके लगे टोडी भइ लाचारि ॥ लाचारी ॥ 
लागत तीखगंधारके टोडी कही मुखारि ॥ ३० ॥ मुखारी ॥ 
कोमल गमधान तीखरिखब चढत गनी न सुहाई ॥ 
धग वादीसंवादितें आसावरी कहाई ॥ ३१ ॥ आसावरी ॥ 
कोमल गमधनि तीखरिखब चढत गंधार न होइ ॥ 
धग वादी संवादितें जोनपुरि कहि सोइ ॥ ३२ ॥ जोनपूरि ॥ 
आसावरिके ठाटमें चढते घग न लगाई ॥ 
परि वादीसंवादितें देसी गुनियन गाइ ॥ ३३ ॥ देसी ॥ 
आसवारीके मेलमें चढतन रिघ सुर पेखि ॥ 
घग वादीसंवादितें देवगंधार सुदेखि ॥ ३४ ॥ देवगंधार ॥ 
धग वादीसंवादि है मिले जहां खट राग ॥ 
गावत गुनियनको विकट हे प्रसिद्ध खट राग ॥ ३५ ॥ खट ॥ 
सब काफी सुरनमें घगको निर्बल राख ॥ 
परि वादीसंवादितें सारंगछब देसाख ॥ ३६ ॥ देसाख ॥ 
कोमल गमनी तीखरिखव घेवत जामें नाहि ॥ 
सम संवादीवादितें सूहा राग कहाइ ॥ ३७ ॥ सुहा ॥ 
तीवर रिध कोमल गमनि चढते घ नहि लगाइ ॥ 
सप संवादीवादितें गुनि गावत सुघराई ॥ ३८ ॥ सुघराइ ॥ 
धग बरजे कोमल मनी तीवर रिखब सुजान ॥ 
परि संवादीवादितें मध्यमादि पहिचान ॥ ३९ ॥ मध्यमादि ॥ 
कोमल मनि तीखेहि रिध जहां बरजे गंधार ॥ 
परि संवादीवादितें सारंग कर निधार ॥ ४० ॥ सारंग ॥ 
जब तीखोहि निखाद है चढते घेवत नाहि ॥ 
तब यह सारंग रागही बिद्राबनी कहाइ ॥ ४१ ॥ वृंदावनी ॥ 
कोमल मनि गंधार नहीं अल्पहि घेवत होई ॥ 
सप संवादीवादितें बडहंस कद्यो सोइ ॥ ४२ ॥ बडहंस ॥ 

जहं तीवर है रिगधनी दोऊ मध्यम संग ॥ 
घग संवादीवादितें कहत गौडसारंग ॥ ४३ ॥ गौड सारंग ॥ 
कोमल गमनी सुर जहां चढते घग न लगाई ॥ 
सप वादीसंवादितें पटमंजरि गुनि गाइ ॥ ४४ ॥ पटमंजरी ॥ 
चढत रिखब घेवत नहीं दोउ गंधार दिखाय ॥ 
तीवर रिध कोमल गमनि हंसकंकनी गाय ॥ ४५ ॥ हंसकंकनी ॥ 
तीखे रिध कोमल गमनि आरोहत रिधहीन ॥ 
सम संवादीवादितें भीमपलासी चीन्‍्ह ॥ ४६ ॥ भीमपलासी ॥ 
चढत रिखब घेवत नहीं सब कोमल सुरजान ॥ 
सप संवादीवादितें धनासिरी पहिचान ॥ ४७ ॥ धनासिरी ॥ 
तीवर मनि कोमल रिगध आरोहत रिधहानि ॥ 
पस वादीसंवादितें गुनि गावत मुलतानि ॥ ४८ ॥ मुलतानी ॥ 
कोमल तीवर सबहि सुर जहं गावत लग जाइ ॥ 
गनि वादीसंवादितें पीलू राग बताइ ॥ ४९ ॥ पीलू ॥ 
दो दो है घगनी जहां कोमल मध्यम जानि ॥ 
परि संवादीवादितें बा राग बखानि ॥ ५० ॥ बवो ॥ 
तीखे गमधनि सुर रिखब कोमल पंचम नाहि ॥ 
परि संवादीवादितें कहत मारवा ताहि ॥ ५१ ॥ मारवा ॥ 
गमधनि तीखे मृदुरिखब पंचम सुरहुं गाय ॥ 
रिप वादीसंवादितें मालीगौरा गाय ॥ ५२ ॥ मालीगौरा ॥ 
जब मारूके मेलमें पंचम दीन्ह लगाइ ॥ 
घग संवादीवादितें तबहि बराटि कहाइ ॥ ५३ ॥ वराटी ॥ 
जब मारूके मेलमें मनि सुरको तजि देत ॥ 
पस वादीसंवादितें राग होत है जेत ॥ ५४ ॥ जेत ॥ 
रिखब नहीं घेवत नहीं तीवर गमनि बखानि ॥ 
सप संवादीवादितें मालसिरी पहिचानि ॥ ५५ ॥ मालसिरी ॥ 
कोमल रिघध तीवर गनी दोऊ मध्यम लाग ॥ 
गनि वादीसंवादितें बनत पूरवी राग ॥ ५६ ॥ पूर्वी ॥ 
कोमल रिध तीवर गनी मध्यम सुर बरजोइ ॥ 


वादीसंवादितें 90... तिरवेनी ञ 


रिप वादीसं तिरवेनी हे सोइ ॥ ५७ ॥ त्रिवेनी ॥ 

कोमल घेवत रिखब है मध्यम सुर न लगाइ ॥ 
परि वादीसंवादितें टंकी गुनिजन गाइ ॥ ५८ ॥ टंकी ॥ 
जबही गुनियन पूरबी द्वे घेवतसें गाइ ॥ 
तबही सारे जगतमें साजगिरी कहिलाइ ॥ ५९ ॥ साजगिरी ॥ 
कोमल धरि तीवर निगम रोहनमें नी नाहि ॥ 
रिप वादीसंवादितें कहत मालवी ताहि ॥ ६० ॥ मालवी ॥ 
रेवा तीख गंधार है कोमल रिध कहि दीन ॥ 
पस संवादीवादितें गावत मनिसुरहीन ॥ ६१ ॥ रेवा ॥ 
गमनी सुर तीखे जहां मूदुरिध चढत न लीन ॥ 
गनि वादीसंवादितें जेतसिरी कहि दीन ॥ ६२ ॥ जेतसिरी ॥ 
कोमल रिध तीवर निगम है पंचम सुर वादि ॥ 
यह पूरियाधनासिरी जहां रिखब संवादि ॥ ६३ ॥ पूरियाधनासिरी ॥ 
कोमल रिघ तीवर निगम परि संवादीवादि ॥ 
घग बरजे आरोहिमें यह श्रीराग अनादि ॥ ६४ ॥ श्रीराग ॥ 
तीख मगनि कोमलधरी वादि रिखब सुर जान ॥ 
संवादी पंचम कहे गौरी राग निदान ॥ ६५ ॥ गौरी ॥ 
चढत जहां सुर रिखब नहीं उतरत नहीं निखाद ॥ 
भयो पूरबी ठाटमें दीपक सपसंवाद ॥ ६६ ॥ दीपक ॥ 
सबही तीवर सुर जहा वादि गंधार सुहाय ॥ 
अरु संवादि निखादतें ईमन राग कहाय ॥ ६७ ॥ ईमनकल्याण ॥ 
मनि बरजे आरोहिमें तीवर सुर सब जान ॥ 
घग संवादीवादितें गावत सुधकल्यान ॥ ६८ ॥ सुधकल्यान ॥ 
आरोहीअवरोहिमें सुर मनि कीन्हे त्याग ॥ 
घग संवादीवादितें कहो भूपाली राग ॥ ६९ ॥ भूपाली ॥ 
दो मध्यम तीवर सबहि घेवत वादी जान ॥ 
संवादी गंधार है राग हमीर बखान ॥ ७० ॥ हमीर ॥ 
मध्यम दो तीवर सबहि घेवत चढत न लीन्ह ॥ 
सम वादीसंवादितें शाम राग कहि दीन्ह ॥ ७१ ॥ श्याम ॥ 
ह्वै मध्यम तीखे सबहि उतरे वक्र ग होइ ॥ 
परि वादीसंवादि जहां कामोद्‌ कहो सोइ ॥ ७२ ॥ कामोद ॥ 


38 85॥0॥ 08 १७।४४७०६ 8॥0॥॥४६5, ?(४।४६ 


मूदु मध्यम तीवर सबे चढत न घेवत नेम ॥ 
सप वादीसंवादितें राग कहावत हेम ॥ ७३ ॥ हेम ॥ 
जब ईमनके मेलमें चढत न मध्यम होइ ॥ 
गनि वादीसंवादितें चंद्रकांत है सोइ ॥ ७४ ॥ चंद्रकांत ॥ 
कोमल मध्यम तीख सब उतरत धग न लखाइ ॥ 
सम संवादीवादितें नट छब देत दिखाई ॥ ७५ ॥ नट ॥ 
है मध्यम तीखे सबे परि संवाद नि नाहि ॥ 
चढते उतरि ग वक्रहि छायानट्ट बताहि ॥ ७६ ॥ छायानाट ॥ 
मध्यम द्वे तीवर सबहि आरोहत रिग हान ॥ 
सम संवादीवादितें केदारा पहिचान ॥ ७७ ॥ केदारा ॥ 
केदारहिके मेलमें शामकमोद संजोग ॥ 
चढत रिखब घेवत नहीं कहि मलुहा गुनिलोग ॥ ७८ ॥ मलुहा ॥ 
केदारहिके मेल बहु तीवर मध्यम लाग ॥ 
कहुँ निखाद कोमल लगे कहत चांदनी राग ॥ ७९ ॥ चांदनी ॥ 
कोमल रिखबरु तीख सब जहां न पंचम होइ ॥ 
गनि वादीसंवादि है रातपूरिया सोइ ॥ ८० ॥ रात की पूरिया ॥ 
चढत रिखब न लगाइये कोमल मनी बिराज ॥ 
गनि वादीसंवादितें कहियत राग खमाज ॥ ८१ ॥ खमाज ॥ 
खंमाजसि खंबावती उतरत रिखब न देखि ॥ 
मध्यम से खरजहि गहे पंचम वक्र बिसेखि ॥ ८२ ॥ खंबावती ॥ 
मनि कोमल पंचम नहीं घग संवाद सुहाइ ॥ 
चढते रिखब न लगत है रागेसरी कहाई ॥ ८३ ॥ रागेसरी ॥ 
गनि वादीसंवादि है मनि सुर कोमल कीन ॥ 
गावत दुर्गा राग गुनि ओडव जो रिपहीन ॥ ८४ ॥ दुर्गा ॥ 
ओडव कोमल मनि जहां घेवत रिखब न होइ ॥ 
गनि वादीसंवादितें राग तिलंग कहोइ ।। ८५ ॥ तिलंग ॥ 
कोमल मनि झिझूटि है चढत न लगे निखाद ॥ 
कहूं कोमल गंधार है घग संवादीवाद ॥ ८६ ॥ झिजूटी ॥ 
मध्यम मूदु तीखे सबहि अत थोरे मनि लाग ॥ 
सप वादीसंवादितें होत पहाडी राग ॥ ८७ ॥ पहाडी ॥ 

है निखाद कोमल मधम चढते धग न लगाइ ॥ 
घरि संवादीवादितें सोरठ गुनियन गाइ ॥ ८८ ॥ सोरठ ॥ 
पंचम वादी अरु रिखब संवादी संजोग ॥ 
सोरठकेही सुरनतें देस कहत है लोग ॥ ८९ ॥ देस ॥ 
द्वे गंधार निखाद दे संवादे रिप सोइ ॥ 
सोरठहीके अंगतें जेजेवंती होइ ॥ ९० ॥ जेजेवंती ॥ 
परि संवादीवादि है चढत न घेवत गात ॥ 
वक्र रिखब सोरठहिसें तिलककामोद सुहात ॥ ९१ ॥ तिलककामोद ॥ 
घरि तीवर कोमल मधम बिननिखाद गंधार ॥ 
मस वादीसंवादितें गावत राग मलार ॥ ९२ ॥ मल्लार ॥ 
सुध मलारके मेल में दोड निखाद लगात ॥ 
सम वादी संवादितें मेघमलार कहात ॥ ९३ ॥ मेघमलार ॥ 
सारंगकी छब देत है गावत सुरमल्लार ॥ सुरमल्लार ॥ 
दरबारी ढंग होत है मीयाकी मल्लार ॥ ९४ ॥ मीयाकीमल्लार ॥ 
मूदु मध्यम तीखे सबे संपूरन विस्तार ॥ 
अल्प निखाद लगायके गावत गॉंडमलार ॥ ९५ ॥ गॉंड मल्लार ॥ 
मूदु मध्यम गंधार हे मृदु तीवर हुं निखाद ॥ 
काफी सुंदर राग है पस वादीसंबाद ॥ ९६ ॥ काफी ॥ 
काफी केही मेलमें चढत गनी नहि होइ ॥ 
पस संवादीवादि है राग सिदूरा सोइ ॥ ९७ ॥ सिदुरा ॥ 
रिखब नहीं घेवत नहीं कोमल गमनि बखानि ॥ 
गनि वादी संवादितें राग कहावत धानि ॥ ९८ ॥ घानी ॥ 
है गंधार कोमल मनी चढत न घेवत लाग ॥ 
पस वादीसंवादि है सो नीलांबर राग ॥ ९९ ॥ नीलांबरी ॥ 
द्वे गंधार निखाद दे मध्यम कोमल जान ॥ 
तीखे रिध वादी खरज गारा राग बखान ॥ १०० ॥ गारा ॥ 
मूदु गमधनि तीखो रिखब अवरोहत घ न लाग ॥ 
रिप वादी संवादिवादितें कहत कान्हरा राग ॥ १०१ ॥ कानडा ॥ 
गमनी सुर कोमल जहां घेवत सुर बरजोइ ॥ 
सम संवादीवादितें कहो नायकी सोइ ॥ १०२ ॥ नायकी ॥ 

मध्यम सुर उद्भाह करि वादि खरज कर तार ॥ 
कहत हुसेनी कान्हरा कोमल मनि गंधार ॥ १०३ ॥ हुसेनी ॥ 
संपुरन कोमल निगम मध्यम वादी जान ॥ 
मालकंस मिलि कान्हरा कोंसी रूप बखान ॥ १०४ ॥ कोसी ॥ 
तीवर रिध कोमल निगम घग दुबंल द्रसाहि ॥ 
पस संवादीवादितें कहत अडाना ताहि ॥ १०५ ॥ अडाना ॥ 
रिध तीखे कोमल निगम चढत नहीं घ लगाइ ॥ 
पस वादीसंवादितें होत सहाना भाइ ॥ १०६ ॥ सहाना ॥ 
तीवर रिध कोमल गमनि मध्यम वादि बखानि ॥ 
खरज जहा संवादि है बागेसरी लखानि ॥ १०७ ॥ बागेसरी ॥ 
रिध तीवर कोमल निगम उतरत घेवत टार ॥ 
सम संवादीवादि है समझो राग बहार ॥ १०८ ॥ बहार ॥ 
कोमल मध्यम तीख सब चढते रिघको त्याग ॥ 
गनि वादीसंवादितें जानत राग बिहाग ॥ १०९ ॥ बिहाग ॥ 
बरजे मध्यमको सदा सब तीवर सुर पेखि ॥ 
गनि वादीसंवादितें राग संकरा देखि ॥ ११० ॥ शंकरा ॥ 
कोमल सब पंचम रिखब दोऊ बरजित कीन्ह ॥ 
सम संवादीवादितें मालकंसको चीन्ह ॥ १११ ॥ मालकंस ॥ 
जहां रिखब पंचम नहीं सब तीखे सुर जान ॥ 
धग वादीसंवादितें राग हिडोल पछान ॥ ११२ ॥ हिडोल ॥ 
दो मध्यम कोमल रिखब चढत न पंचम कीन्ह ॥ 
सम वादीसंवादितें यह बसंत कहि दीन्ह ॥ ११३ ॥ बसंत ॥ 
मेल बसंत कलिगडा परज ललत मिलि तीन ॥ 
मध्यम वादी संपूरन भटियारा कहि दीन ॥ ११४ ॥ भटियार ॥ 
जब बसंतके मेलमें पंचमहूं छग जाय ॥ 
पस वादीसंवादितें राग भंखार कहाय ॥ ११५ ॥ भंखार ॥ 
सब बसंतके सुर जहां चढत रिखब नहि लाग ॥ 
सम संवादीवादितें कहियत पंचम राग ॥ ११६ ॥ पंचम ॥ 
जह कोमल घेवत रिखब तीख गंधार निखाद ॥ 
है मध्यममंडित परज पस संवादीवाद ॥ ११७ ॥ परज ॥ 

तीवर सब कोमल रिखब पंचम बरजित होइ ॥ 
धग वादीसंवादि है कही सोहनी सोइ ॥ ११८ ॥ सोहनी ॥ 
तीवर है निग दो जहां कोमल धमरी तीन ॥ 
धग वादीसंवादितें कलंगडा कहि दीन ॥ ११९ ॥ कालिगडा ॥ 
जबे ललत मेलमें घेवत कोमल होइ ॥ 
अरू उतरत पंचम लगे ललतपंचम कहोइ ॥ १२० ॥ ललत पंचम ॥ 
है मध्यम कोमल रिखब पंचम सुर बरजोइ ॥ 
सम संवादीवादितें ललत राग सुभ होइ ॥ १२१ ॥ ललत ॥ 
ऐसे सब दिन रात के बीस ओर शत राग ॥ 
थोरेही कछु कहि दिये सेसही अंत न लाग ॥ १२२ ॥ 
प्रेम भक्ति रस रागसें जो रघुबर गुन गाइ ॥ 
सो सियराम प्रसादतें जो चाहे सो पाई ॥ १२३ ॥ 


शुभम्‌ ॥ 

